અમેરિકાએ ભારતની નિકાસને ભારે અસર કરે તેવા એક પગલામાં તેની ૫૦ જેટલી પેદાશોની આયાત પર જકાતમુક્ત રાહત આપવાનો ઇનકાર કરી દીધો છે. મોટાભાગે હેન્ડલુમ અને કૃષિ ક્ષેત્રોને આવરી લેતી આ પેદાશોને અમેરિકી પ્રમુખ ડોનાલ્ડ ટ્રમ્પની લાલ આંખનો સામનો કરવો પડ્યો છે. ઉલ્લેખનીય છે એ છે કે નરેન્દ્ર મોદી સરકારે ઓગસ્ટમાં અમેરિકાથી આવતી ૨૯ પેદાશો પર ટેરિફની જાહેરાત તો કરી હતી પરંતુ તેને હજુ સુધી અમલમાં મુકી નથી. ટ્રમ્પે જોકે, કોઇ પણ શેહશરમ રાખ્યા વગર બદલો લઇ લીધો છે.